ભાજપના રાષ્ટ્રીય અધ્યક્ષ અમિત શાહ એક દિવસની ગુજરાતની સામાજિક મુલાકાતે ગઈકાલે અમદાવાદ આવી પહોંચ્યા હતા. ભાજપ અધ્યક્ષ વિતેલા પખડવાડિયામાં ઉત્તરાયણ પર્વ નિમિત્તે બે દિવસ માટે અમદાવાદ આવ્યા હતા. હવે ઉત્તર-પૂર્વ રાજ્યની ચૂંટણીઓ જાહેર થઈ છે અને ભાજપ છેલ્લા ચાર વર્ષથી આ પ્રાંતમાં સત્તા મેળવવા માટે ગ્રાસરૂટ લેવલ પર કામ કરવાની શરૂઆત કરી છે એટલે આ રાજ્યોના ઉમેદવારોની જાહેરાત થયા બાદ ગઈકાલે તેઓ અમદાવાદ આવી પહોંચ્યા હતા. આજે તેઓ એક લગ્ન પ્રસંગે હાજરી આપી સાંજે નવી દિલ્હી પરત ફરે તેવી શક્યતા છે.